Michel Hrynchyshyn

**Michael (Michel) Hrynchyshyn** C.Ss.R. (den 18. februar 1929 i Buchanan i Saskatchewan i Canada; den 12. november 2012 i Vincennes i Frankrike) var ukrainsk-katolsk biskop og apostolisk eksark av Frankrike. 
## Liv og virke
### Prest
Michel Hrynchyshyn sluttet seg til redemptoristordenen i 1945. Etter sin filosofiske og teologiske utdannelse ble han ordinert til prest den 9. juli 1950 av den ukrainsk-katolske hjelpebiskop i Manitoba, Maxim Hermaniuk C.Ss.R. Deretter studerte han i tre år ved Det pavelige orientalske institutt (PIO) i Roma, hvorfra han fikk doktorgrad i 1955; hans doktorarbeid hadde tittelen *«The Development of Oriental Rite Branches within Latin Religious Institutes».*

I 1957 ble han rektor og professor i teologi ved *Redemptorist St. Mary's Seminary* i Meadowvale i Ontario, Canada. I 1960 ble han også rådgiver for provinsialen for sin orden med sete i Winnipeg i Manitoba. Fra 1965 til 1967 var han leder av *Church of Saints Peter and Paul* i Saskatoon og fra 1966 til 1967 av *St. Joseph's Church* i Winnipeg, samt ansvarlig for mange ukrainske kirker i Canada og USA. I 1972 ble han provinsial for de ukrainske redemptoristene i Yorkton-provinsen og professor ved Yorkton redemptoristseminar. I 1975 ble han superior og i 1981/82 leder av *Church of 'Saints Peter and Paul* i Saskatoon.

### Titulærbiskop, apostolisk eksark for Frankrike (og Benelux og Sveits)
Pave Johannes Paul II utnevnte ham til apostolisk eksark av Frankrike og titulærbiskop av *Zygris* den 27. november 1982. Storerkebiskopen av Lviv, kardinal Josyp Ivanovytsj Slipyj, ordinerte ham til biskop den 30. januar 1983; medkonsekrerende var Maxim Hermaniuk C.Ss.R., erkebiskop av Winnipeg, og Stephen Sulyk, erkebiskop av Philadelphia.

I tillegg omfattet hans eksarkat også Belgia, Nederland, Luxembourg, og Sveits.

Den 29. september 1987 ble han utnevnt til apostolisk administrator av Storbritannia. Han trakk seg fra det vervet den 24. juni 1989.

Den 21. juli 2012 innvilget pave Benedikt XVI biskop Michel Hrynchyshyn aldersbetingede avskjedssøknad. På det tidspunkt var det anslagsvis 20.000 katolikker av ukrainsk-bysantinsk ritus innen eksarkatets område. Hans etterfølger ble biskop Borys Gudziak; under hans tid ble eksarkatet Frankrike elevert til eparki - det vil si bispedømme - ved navn *Saint Vladimir-Le-Grand de Paris*. 

Biskop Hrynchyshyn døde den 12. november 2012 år i en alder av 83 år i bispegården (*L'Évêché*) i Vincennes i Val-de-Marne, og ble gravlagt på *Holy Family Cemetery* i Winnipeg.

## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda, O.S.B.M. (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski, O.S.B.M. (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
* Erkebiskop Lev (Luka) Kiszka (Kyška), O.S.B.M. (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu), O.S.B.M. (1692-1768) *1730
* Biskop Mihály Emánuel Olsavszky, O.S.B.M. (1697-1767) *1743
* Biskop Vasilije Božičković (Bosicskovich), (1719-1785) O.S.B.M. *1759
* Biskop Grigore Maior, O.S.B.M. (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Šeptycki (Sheptyskyi), O.S.B.M. (1865-1944) *1899
* Kardinal Josyf Slipyj, O.S.B.M. (1892-1984) *1939
* Biskop *Michel Hrynchyshyn* (1929-2012) *1982

## Referanser